# Cabinete de planificare familială

### De la Wikipedia, enciclopedia liberă

Acest articol trebuie pus în formatul standard conform manualului de stil.
Eticheta aceasta trebuie ştearsă la încheierea standardizării. Articolul a fost etichetat în luna iunie 2006.

Cabinete de planificare familială

În judeţul Arad, reţeaua de contracepţie şi planificare familială are în structură Centrul Judeţean, Cabinetul Municipal şi Cabinetul Judeţean de Planificare Familială, iar în oraşele Ineu şi Lipova câte un cabinet de planificare familială. Aceste cabinete au fost amplasate în zonele centrale ale municipiului şi oraşelor judeţului cu dotare din partea Băncii Mondiale şi a Direcţiei de Sănătate Publică a Judeţului Arad şi personal medical calificat: medici ginecologi, medici de medicină generală şi asistente medicale.

În municipiul Arad în cadrul Secţiei de Ginecologie a Spitalului Judeţean Arad funcţionează Cabinetul Judeţean de Planificare Familială, cu sediul pe Strada Sebeşului nr. 8. Cabinetul este alcătuit dintr-o echipă de doi medici şi două asistente, condusă de medicul primar de medicină generală dr. Rodica Nini. Munca în cadrul cabinetului se desfăşoară în echipă: la recomandarea medicului ginecolog, medicul de medicină generală ia în evidenţă clienta făcându-i o fişă medicală de contracepţie, cu date personale şi anamneză amănunţită asupra unor eventuale boli. Apoi se stabileşte de comun acord cu clienta folosirea unei metode de contracepţie, iar asistenta eliberează preparatul pe bază de chitanţă. Orice problemă de sănătate care apare în urma folosirii acestor preparate, se poate rezolva la nivelul cabinetului prin consiliere, consult ginecologic, investigaţii de laborator, care sunt gratuite.

Aprovizionarea cabinetului se face prin comandă la firmele producătoare de medicamente aprobate de Ministerul Sănătăţii cum ar fi: SCHERING AG - GERMANIA, GEDEON-RICHTER - UNGARIA, ORGANON - OLANDA. În afara acestor preparate contra cost, există preparate contraceptive gratuite pentru anumite categorii ale populaţiei: eleve, studente, şomere, femei cu mai mult de patru copii şi femei fără venituri; toate trebuind să prezinte acte doveditoare a categoriei din care fac parte.

Pe lângă consultările şi sfaturile propriu-zise, personalul cabinetului poate pune la dispoziţia tinerilor pliante şi broşuri reprezentând metodele contraceptive hormonale, injectabile, naturale şi de urgenţă. În ceea ce priveşte comunicarea externă, adică cu clientele, se foloseşte comunicarea interpersonală, care ocupă o poziţie regală în ierarhia nivelurilor comunicării umane. Acest tip de comunicare se referă la relaţia “de la om la om” şi “între patru ochi” ce ia naştere în dialogul exclusiv dintre doi interlocutori.

Comunicarea internă la nivelul Cabinetului Judeţean de Planificare Familială se desfăşoară în condiţii bune, relaţiile dintre asistente şi medici sunt prieteneşti. Este foarte important ca echipa de medici şi asistente să fie strâns unită pentru că astfel procesul muncii se desfăşoară eficient şi apartenenţa la un grup este bine definită.

Comunicarea vizuală la nivelul Cabinetului Judeţean de Planificare Familială Arad se realizează prin postere, pliante primite de la firmele producătoare de contraceptive.

De asemenea feed-back-ul este foarte important la nivelul planning-ului familial, clientele răspunzând pozitiv la metodele de comunicare aplicate în cadrul Cabinetului Judeţean de Planificare Familială din Arad. Răspunsul propriu-zis este cel primit de la receptorul mesajului-stimul. Poate fi o ridicare din sprâncene, un zâmbet sau o grimasă, un DA sau un NU, o expresie de mulţumire sau dimpotrivă.

În ceea ce priveşte noutăţile, acestea sunt promovate de firmele producătoare la nivelul tuturor cabinetelor de planificare. Cel mai nou contraceptiv este MERCILON creat şi promovat de firma ORGANON. La fiecare cutie de MERCILON se oferă clientei şi un beeper numit Merci împreună cu o broşură cu instrucţiuni de folosire. Pentru a încuraja folosirea produsului firma ORGANON organizează o tombolă, câştigătoarea primeşte trei cutii gratuite de MERCILON. Un alt produs nou, promovat de firma SCHERING, este LOGEST.

Mulţi dintre cei care lucrează în domeniul planificării familiale au sugerat că anticoncepţionalul ideal trebuie să aibă următoarele caracteristici: siguranţă completă, eficacitate 100%, să nu aibă efecte secundare, reversibilitate dobândită cu uşurinţă, preţ scăzut sau chiar gratuitate, dispariţia necesităţii controlului medical, independenţa faţă de momentul contactului sexual. Din păcate, o asemenea metodă contraceptivă nu a fost încă elaborată şi este puţin probabil ca acest ideal să fie atins în viitorul apropiat.

Adus de la "http://ro.wikipedia.org../../../c/a/b/Cabinete_de_planificare_familial%C4%83.html"

Categorie: Articole de curăţat din iunie 2006

##### Views

- Articol
- Discuţie
- Versiunea curentă

##### Caută